Агуманитартә коридор аус аулоит ԥхынҷкәын 3 -10 рыбжьара асааҭ 9:00 инаркны 19:00 сааҭ рҟынӡа.
"Иахьа асааҭ 9 инаркны аусура ҳалагеит, асааҭ 19 рҟынӡа аушьҭырҭатә ҭыԥ есҽны аус аулоит. Асааҭ ҩба рҟынӡа иахьа аҳәаа иахысыз ҳәа аӡәгьы арбамызт. Ҳгәаанагарала уи зыхҟьо аиасразы иахәҭоу ақьаадқәа зегьы иахьрымам ауп, ачымазара ҿкы шрымам ақьаад ыҟазароуп. Уи ақьаад ҿҳәарас хымш амоуп. Ԥҟарак ыҟаӡам шаҟа аамҭа рыбжьаҵатәу ҳәа агуманитартә коридорқәа. Мзызс иҟоу аурыс ҳәаахьчаҩцәа рҟынтә иҳауа адырра ауп уа иҟоу ҳауаажәлар рзы. Урҭ аҳәаа ахыҵра аԥҟара еиларымгарц, аӡиас ирны идәықәымларц, убас еиԥш алшара раҳҭоит. Аҳәаахьчаҩцәа ишазгәарҭо ала сынтәа аҳәаа аркуижьҭеи акыр иҳаракуп аилагарақәа, 4 нызқь инарыцны аԥҟарақәа реилагара аҭыԥ амоуп. Уи иахҟьаны аҳәара ҟаҵан, ҳаргьы уи ҳадаҳкылеит, уажәтәила мчыбжьык ҳәа аартра азыӡбоуп", - иҳәеит Латипов.
Аҵыхәтәан ас агуманитартә коридор аартын нанҳәа 5 инаркны 9-нӡа. Усҟан Қырҭтәылантәи Аԥсныҟа ихынҳәит 500-ҩык инареиҳаны.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik аефир аҟны.